ROMÂNIA

JUDEŢUL TIMIŞ

CONSILIUL LOCAL AL MUNICIPIULUI LUGOJ

**HOTĂRÂREA**

**privind aprobarea utilizării excedentului bugetar al anului 2024**

Consiliul Local al Municipiului Lugoj;

Ținând cont de referatul Direcției management financiar nr. 16/128136/(RU)128137 din 17.12.2024;

Având în vedere referatul nr. 16/128440/(RU)128441 din 17.12.2024 al Primarului Municipiului Lugoj – inițiator al Proiectului de hotărâre;

Având în vedere Proiectul de hotărâre nr. 266 din 17.12.2024 privind aprobarea utilizării excedentului bugetar al anului 2024;

Luând în considerare raportul de specialitate nr. 16/128447/(RU)128448 din 17.12.2024 întocmit de Direcția management financiar – Serviciul financiar;

Luând în considerare avizul nr. 124 din 20.12.2024 al Comisiei activități economico – financiare, agricultură, comerț, turism, activități social – culturale, tineret și sport și a celorlalte Comisii de specialitate ale Consiliului Local al Municipiului Lugoj;

În conformitate cu art. 58 alin. (1) lit. a), lit. b) și lit. c) din Legea nr. 273/2006 privind finanţele publice locale, cu modificările şi completările ulterioare;

În conformitate cu art. 88, art. 129 alin. (2) lit. b), alin. 4) lit. a), art. 136 din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 139 alin. (3) lit. a), art. 196 alin. (1) lit. a) şi art. 243 alin. (1) lit. a) din Ordonanța de Urgență nr. 57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art.1.** – Se aprobă utilizarea excedentului bugetar al anului 2024 astfel:

a) ca sursă de finanţare a cheltuielilor secţiunii de dezvoltare;

b) pentru acoperirea temporară a golurilor de casă provenite din decalajele între veniturile și cheltuielile secțiunilor de funcționare și dezvoltare în anul 2025, în limita disponibilului rezultat în urma aplicării prevederilor lit. a);

c) pentru acoperirea definitivă a eventualelor deficite ale secțiunilor de funcționare și dezvoltare, după caz, la sfârșitul anului 2025.

**Art.2.** - Îndeplinirea prevederilor prezentei hotărâri se încredinţează Direcţiei management – financiar.

**Art.3.** - Prezenta hotărâre se comunică:

- Instituţiei Prefectului, judeţul Timiş;

- Primarului municipiului Lugoj;

- Direcţiei juridice;

- Direcţiei management financiar;

- Celor interesaţi, prin afişare şi publicare;

- Comisiilor de specialitate ale Consiliului Local.

PREȘEDINTE DE ȘEDINȚĂ CONTRASEMNEAZĂ

Marius-Cornel Baboniu SECRETARUL GENERAL AL MUNICIPIULUI

Dan Ciucu

**Nr. 248 din 23.12.2024**

|  |  |  |
| --- | --- | --- |
| 1. | Total consilieri locali | 19 |
| 2. | Total consilieri prezenți | 16 |
| 3. | Număr voturi pentru | 16 |
| 4. | Număr voturi împotrivă | - |
| 5. | Abțineri | - |
| 6. | Adoptarea hotărârii s-a făcut cu | majoritate absolută |